kardosdrur/scandi-wiki huggingface dataset:
Eleonore Christine Harboe

Eleonore Christine Harboe (født 4. december 1796 i København, død 1. april 1860 i Rom) var en dansk maler.

Hun var datter af kaptajnløjtnant, senere kommandør Frederik Ludvig Carl Harboe (1758-1811) og Marie født Kallager (1770-1845). Besjælet af en varm kærlighed til malerkunsten syslede hun ivrigt dermed hele sit liv, dog indskrænkede hun sig mest til samvittighedsfuldt udførte kopier efter ældre mestre. Som veninde af admiralinde Wessel Brown (gift med Peter Caspar Wessel Brown), boede hun en del år i dennes hus, indtil hun i efteråret 1856 rejste til Rom, hvor hun levede nogle år for sin kunst og døde i en katolsk stiftelse der den 1. april 1860 af kræft. Kort i forvejen var hun blevet konventualinde i Støvringgård Kloster (den 5. februar), men kom således ikke til at nyde godt deraf.

Hendes værker har siden været udstillet på Kvindernes Udstilling i København 1895 og på Kvindelige Kunstneres retrospektive Udstilling i samme by 1920.

Værker 
 Martha og Magdalene, kopi efter Pompeo Batoni (1829, Statens Museum for Kunst)
 Charles I Stuart, kopi efter Antoon van Dyck (tilhørte Støvringgård indtil 1986)
 Altertavle, kopi efter Rafael (Dybe Kirke ved Ringkøbing)
 Johanne Frederikke Balle, f. Harboe (1833, malet efter en buste)
 Holmens provst Frederik Carl Gutfeld (Holmens Kirke) 
 To kopier efter hollandske mestre (tilhørte professor Carl Ferdinand Wessel Brown)
 Portræt af Moderen Marie Harboe (f. Maren Kallager (f. 2/5 1771 på Mejlgård og døbt 17/5 i Glæsborg Kirke, Djurs Nørre Herred, død 24/10 1845 i København). Portrættet er gengivet i Poul Steen: ”Slægtsnotater” som har det fra Lauritz.com, hvor det blev handlet 5/5 2011 for 4-5.000 kroner. -

Kilder 
 

Personer fra København
Danskere i 1800-tallet
Malere fra Danmark
Eleonore Christine
Personer døde af kræft
Waldemar Tietgens

Waldemar Tietgens (født 26. marts 1879 i Hamburg, død 28. juli 1917 i Belgien) var en tysk roer, som deltog i OL 1900 i Paris.

Ved OL stillede Tietgens op i firer med styrmand og i otter for Germania Ruder Club, Hamburg. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Germania-båden vandt sit heat i indledende runde, og besætningen bestod foruden Tietgens af Walther Katzenstein samt brødrene Oskar, Gustav og Carl Goßler (styrmand). De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Ludwigshafen. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Fire af roerne fra fireren, heriblandt Tietgens, var også med i otteren. Båden blev sidst i indledende heat, men kom ikke desto mindre i finalen, hvor de igen sluttede sidst.

Tietgens var løjtnant i hæren under første verdenskrig og omkom under kamp i Belgien i 1917.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Olympiske mestre fra Tyskland
Carl Goßler

Carl Heinrich Goßler (født 17. april 1885 i Hamborg, død 9. september 1914 i Frankrig) var en tysk roer, som deltog i OL 1900 i Paris.

Ved OL stillede Goßler op i firer med styrmand for Germania Ruder Club, Hamburg. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Germania-båden vandt sit heat i indledende runde, og besætningen bestod foruden Carl Goßler (der var styrmand) af hans brødre Gustav og Oskar Goßler samt Waldemar Tietgens og Walther Katzenstein. De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Ludwigshafen. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Carl Goßler blev senere soldat og omkom ved Marne en af de allerførste dage af første verdenskrig.

Referencer

Eksterne henvisninger 

Roere fra Tyskland
Personer fra Hamborg
Tyskere i 1800-tallet
Tyskere i 1900-tallet
Deltagere for Tyskland ved sommer-OL 1900
Olympiske mestre fra Tyskland
E.V. Harboe

Edvard Valdemar Harboe (30. marts 1834 i København – 30. april 1883 sammesteds) var en dansk landskabsmaler og fotograf.

Han var søn af malermester og kaptajn ved Brandkorpset Johannes Qviedens Harboe (1800-1874) og Laurentze Andrea Elisabeth f. Staal. Efter at have besøgt Teknisk Institut kom han på Kunstakademiet i 1850, blev 1858 elev af modelskolen og vandt 1861 den lille sølvmedalje, medens han samtidig var i maler­lære hos sin fader. 1854-57 og 1859-62 udstillede han på Charlottenborg Forårsudstilling en del landskaber, hvoraf flere blev købt af Kunstforeningen. Han hentede især sine motiver i Københavns nordlige omegn.

I sine senere år levede han som fotograf i landskabsfaget med forretning Kompagnistræde 20. Hovedparten af Harboes fotografiske motiver var dog prospekter fra København og omegn, bl.a. en serie på ti af Kronborg og mange københavnske gadebilleder, herunder et af Slotsholmsgade. Omkring 1880 optog Harboe også fotografier af kunstværker. Som fotograf udstillede og modtog Harboe medaljer på Nordisk Kunstudstilling i København 1872; verdensudstillingen i Paris 1867 og atter i 1878 og verdensudstillingen i Wien 1873.

Han døde ugift og er begravet på Holmens Kirkegård.

Værker 
Maleri:
 Parti af Hellebæk (udstillet 1854)
 Forskellige køkkensager (udstillet 1854)
 Parti i Jægersborg Dyrehave (1856)
 Sølyst i Vedbæk (1858, Rudersdal Museer)
 Strandparti mellem Vedbæk og Skodsborg (1859)
 En husmands bolig i en sjællandsk bondeby (udstillet 1862)
Fotografier:
 Fredensborg Slot (1867, Det Kongelige Bibliotek)
 Kronborg (serie på 10, 1867, Det Kongelige Bibliotek)
 Amagertorv (to fotos, 1867, Det Kongelige Bibliotek)
 Børsen (1867, Det Kongelige Bibliotek)
 Holmens Kanal (1867, Det Kongelige Bibliotek)
 Gammeltorv (Det Kongelige Bibliotek)
 Slotsholmsgade (1867, Det Kongelige Bibliotek)
 Gammel Strand (ca. 1867, Det Kongelige Bibliotek)
 Ved Stranden (fire fotos, 1867, Det Kongelige Bibliotek)
 Komtesse Moltkes Pigeskole (1860'erne, Det Kongelige Bibliotek)
 Nytorv (to fotos, 1860'erne, Det Kongelige Bibliotek)
 Thorvaldsens Museum (1860'erne, Det Kongelige Bibliotek)
 Toldboden (Det Kongelige Bibliotek)
 Peder Madsens Gang (to fotos, Det Kongelige Bibliotek)
 Langelinie (Det Kongelige Bibliotek)
 Rosenborg Slot (Det Kongelige Bibliotek)
 Købmagergade (Det Kongelige Bibliotek)
 Vor Frelsers Kirke, eksteriør (Det Kongelige Bibliotek)
 Vor Frue Kirke, interiør (Det Kongelige Bibliotek)
 Raadvad (Det Kongelige Bibliotek)
 Tuborg Havn under anlæggelse (1868, Museet for Søfart)

Kilder 
 

Danskere i 1800-tallet
Fotografer fra Danmark
Malere fra Danmark
Personer fra København
Landskabsmalere
Haukeli

Haukeli er et sted i Vinje kommune i Vestfold og Telemark fylke og et norsk vejkryds, hvor Rigsvej 9 sydover mod Hovden i Setesdal og videre til Kristiansand møder Europavej E134 vestover mod Haugesund og østover mod Oslo. Tidligere kaldet Haukeligrend, men i 1999 blev navnet ændret tilbage til det oprindelige navn Haukeli.

Turisme 
Haukelifjell ligger 12 km vest for Haukeli og er et skisportssted om vinteren, med stedet Haukeliseter som omdrejningspunkt.
 
Vinje kommune er ejer af den store bjergejendom Berunuten Vest, som ligger nord for søen Songavatn, omkring 15 kilometer nord for Haukeli. Kommunen ville ved køb af ejendomen åbne en smule af den store Hardangervidda for brug for jagt, fiskeri og friluftsliv for offentligheden. Disse områder var og er, for det meste private. Sportsfiskeri, hovedsagelig jagt og udendørs færdsel, og de syv hytter på ejendomen er tilgængelig for alle.

Vandkraft 
Områderne omkring Haukeli er udviklet for vandkraft. Udviklingen af vandkraftværker startede i 1957 med Haukeli kraftværker og blev afsluttet i 1979, da de Kjela kraftværk blev sat i drift.

Referencer 
 Visit Haukeli
 Haukelifjell dansk

Vintersportssteder i Norge
Vestfold og Telemarks geografi
Pompeo Batoni

Pompeo Girolamo Batoni (også Battoni) (født 25. januar 1708 i Lucca, død 4. februar 1787 i Rom) var en italiensk maler.

Liv og gerning 
Han kom i lære i Rom hos tidens manierister; men nok så stærke impulser modtog han fra antikken og Rafael. Hans omhyggelig gennemførte, akademisk-kolde arbejder med den glatte overflade og den forholdsvis rene stil vandt snart anerkendelse, især da kunstnerens evne for den yndefulde, om end noget tomme skønhed faldt godt i tidens smag; i så henseende er hans mest populære værk betegnende, Den bodfærdige Magdalena (ca. 1742, forhen i Gemäldegalerie, Dresden, ødelagt ved bombeangrebet 13. februar 1945). Han fik talrige bestillinger på alterbilleder til italienske kirker (Rom, Brescia, Lucca, Parma m.fl.), og udlandets kunstelskende fyrster, kongerne af Polen og Preussen, dronningen af Portugal etc., hædrede ham med bestillinger, særlig på mytologiske emner eller på portrætter; for Josef II malede han således et portrætbillede af kejseren og storhertug Leopold (Kunsthistorisches Museum i Wien), som skaffede ham adelsværdigheden; han portrætterede paverne Benedikt XIV, Clemens XIII og Pius VI, kurfyrst Karl Theodor og mange flere. Andre bekendte værker: Thetis, Achilleus og kentauren Chiron, Scipios afholdenhed, En hellig familie (Eremitagemuseet), Darius' familie for Alexander samt den store altertavle Jesu hjerte, tilbedt af de fire verdensdele (1780, Lissabon).

Statens Museum for Kunst har af Batoni to portrætter af engelske gentlemen.

Litteratur

Referencer

Eksterne henvisninger 

 

Portrætmalere
Barokmalere
Malere fra Italien
Historiemalere
Klassicistiske malere
Sproget og ordet

Sproget og ordet er en samling foredrag af Martin Heidegger oversat til dansk af Kasper Nefer Olsen. Samlingen blev udgivet på Hans Reitzels forlag i 2000 og fylder 98 sider.

Foredragene er nært beslægtede med Heideggers teknologikritik i Spørgsmålet om teknikken.

Indhold 
 "Sproget" (1950)
 "Tænke, bygge, bo" (1951; Bauen Wohnen Denken)
 ”… digterisk bor mennesket …” (1951; Dichterisch wohnet der Mensch …)
 ”Ordet” (1958)

Martin Heideggers to nøgletekster om at bo, Bauen Wohnen Denken og Dichterisch wohnet der Mensch …, findes i "Vortraege und Aufsaetze" fra 1954.

Anmeldelser 
 At være menneskelig er at være dødelig er at bo af Rune Lykkeberg i Dagbladet Information

Henvisninger 

Filosofi
Spørgsmålet om teknikken og andre skrifter

Spørgsmålet om teknikken og andre skrifter er en samling foredrag af Martin Heidegger afholdt 1949-1957 om teknologiens betydning. På dansk ved Jesper Goll og udgivet på Gyldendal i 1999 i serien Moderne Tænkere.

Indhold 
Fire foredrag afholdt mellem 1949-1957.

Filosofi
Filosofiske skrifter
Fænomenologi
Til sagen for tænkningen

Til sagen for tænkningen (tysk: Zur Sache des Denkens) er en samling tekster af Martin Heidegger fra 1962-64. På dansk ved Kirsten Hyldgaard, Ove Petersen og Henrik Jøker Bjerre og udgivet på forlaget Philosophia i 2002.

Indhold 
Indledning ved Thomas Schwarz Wentzer i den danske udgave.

 "Til sagen for tænkningen" (Zur Sache des Denkens)
 "Tid og væren" (Zeit und Sein)
 "Protokol til et seminar om foredraget "Tid og væren""
 "Filosofiens afslutning og tænkningens opgave" (Das Ende der Philosophie und die Aufgabe des Denkens)
 "Min vej ind i fænomenologien" (Mein Weg in die Phänomenologie)

Anmeldelse 
 Tilbage til tid og væren af Rune Lykkeberg i Dagbladet Information, d. 23. april 2003

Filosofi
Zbigniew Pietrzykowski

Zbigniew Jan Pietrzykowski (født 4. oktober 1934 i Bestwinka, nær Bielsko-Biała, død 19. maj 2014) var en polsk bokser. Zbigniew Pietrzykowski boksede som højrefodsbokser.

Pietrzykowski deltog tre gange i de Olympiske lege og vandt en medalje hver gang. Han vandt bronzemedalje ved OL i Melbourne 1956 i letmellemvægt efter at have tabt i semifinalen til ungareren László Papp. I Rom fire år senere nåede han finalen i letsværvægt, hvor han tabte til den kommende verdensmester i sværvægt Cassius Clay. Han vandt sin sidste OL-medalje ved OL i Tokyo i 1964, hvor han opnåede bronze i letsværvægt efter at have tabt semifinalen til Aleksej Kiseljov fra USSR.

Pietrzykowski deltog fem gange ved EM i boksning og vandt fem medaljer: bronze i letmellemvægt i Warszawa i 1953, og herefter fire guldmedaljer: i Vestberlin i 1955 i letmellemvægt, Prag 1957 i mellemvægt, Luzern i 1959 og Moskva i 1963 i letsværvægt.

Zbigniew Pietrzykowski blev polsk mester elleve gange, tre gange i letmellemvægt (1954, 1955 og 1956), én gang i mellemvægt (1957) og syv gange i letsværvægt (1959, 1960, 1961, 1962, 1963, 1964 og 1965). De elleve polske mesterskaber er fortsat rekord.

På det polske bokselandhold boksede Pietrzykowski 44 kampe, hvor han vandt de 42.

Pietrzykowski blev en af de få boksere, der stoppede ungareren László Papp, da han den 9. september 1956 slog Papp ud i anden omgang. Papp fik dog revanche kort efter ved OL i Melbourne, da han besejrede Pietrzykowski i OL-semifinalen.

I sin karriere opnåede Pietrzykowski 351 kampe, hvoraf han vandt de 334, boksede to uafgjort og tabte 14.

Han blev i 1986 den første modtager af prisen Aleksander Reksza Boxing Award.

Zbigniew Pietrzykowski blev i 1993 indvalgt til det polske parlament, hvor han sad indtil 1997.

Noter

Eksterne henvisninger 
 
 Zbigniew Pietrzykowski stopper Laszlo Papp
 Zbigniew Pietrzykowski i OL finalen 1960

Boksere fra Polen
Olympiske bronzemedaljevindere fra Polen
Olympiske sølvmedaljevindere fra Polen
Olympiske boksere fra Polen
Boksere ved sommer-OL 1956
Boksere ved sommer-OL 1960
Boksere ved sommer-OL 1964
Politikere fra Polen
Sigmundstor (Salzburg)

Sigmundstor (Sigmundsport) , i folkemunde udelukkende kaldet Neutor (Nyport), er en tunnel i den østrigske by Salzburg, som opførtes i det 18. århundrede. Den forbinder Salzburgs Altstadt med bydelen Riedenburg gennem bjerget Mönchsberg, og er 131 meter lang. Sigmundstor er den ældste vejtunnel i det nuværende Østrig, og var tidligere også én af Salzburgs historiske byporte. I årene fra 1916 til 1940 blev den desuden også passeret af  Salzburgs sporvognstrafik.

Litteratur 
Adolf Hahnl: Das Neutor, Schriftenreihe des Stadtvereins Salzburg, Verlag der Schriftenreihe Kulturgut der Heimat, Heft 6, Salzburg 1977
Reinhard Medicus: Die alten Wehrbauten der Stadtberge; in: Uhlir Christian (Herausgeber): Salzburger Stadtberge. edition winterwork, Borsdorf, 2011

Eksterne henvisninger 

Vejtunneler
Bygninger, konstruktioner og anlæg i Salzburg
Tunneler i Østrig
Hällefors kommun

Hällefors kommune ligger i det svenske län Örebro län i landskapet Västmanland. Kommunens administrationsby er byen Hällefors. Kommunen grænser mod vest til Filipstads kommun (Värmland) og mod nord til Ludvika kommun (Dalarna).

Byer
Hällefors kommune har to byer.
Indbyggere pr. 31. december 2005.

Eksterne kilder og henvisninger

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Hällefors

Hällefors er et byområde og hovedby i Hällefors kommun i Örebro län i Sverige.

Historie

Administrative tilhørligheder 
Hällefors var og er kyrkby i Hällefors socken, hvor Hällefors landskommun blev dannet i forbindelse med kommunalreformen i 1862. Landskommunen blev i 1950 omdannet til Hällefors köping, hvor Hällefors bebyggelse blot omfattede en mindre del af köpingskommunens areal. I 1971 blev köpingen en del af Hällefors kommun med Hällefors som hovedby.

I kirkeligt henseende har Hällefors altid hørt til Hällefors församling.

Juridisk har byen indgået i samme retskredse som Hällefors socken.

Bebyggelsen 

I Hällefors ligger Hällefors kyrka, Pihlskolans gymnasium og Krokbornsparken samt boligområderne (med skulpturparker): Mästarnas Park, Polstjärnan og Millesparken. Også det nu nedlagte Formens hus findes her.

Hällefors rummer en folkehøjskole, Hällefors folkhögskola, som tilbyder kurser i blandt andet formgivning, smykkekunst, teater, scenografi og kultur.

I udkanten af Hällefors ligger Sveriges ældste folkepark, Krokbornsparken, som i dag er et byggnadsminne.

Også HundCampus, som blandt andet indgår i stiftelsen CancerSökHund (SCSH) sammen med Karolinska Institutet og Gävle sjukhus, ligger i Hällefors. På HundCampus uddannes hunde og -førere indenfor forskellige områder hvor hundenes lugtesans kan anvendes samtidig med at man forsker indenfor denne.

Forbindelser 
Byen ligger ved Bergslagsbanan med persontrafik til Borlänge og Kristinehamn, samt ved riksväg 63.

Erhvervsliv 
Hellefors Bryggeri, som siden april 2008 har været ejet af Spendrups bryggeri, ligger mellem Hällefors og Grythyttan. Stålkoncernen Ovako har anlæg i Hällefors ligesom Stora Enso som har en stor fragtterminal for omlastning fra lastbil til tog. Cirka 11 kilometer nordvest for byen ligger Hällefors flygfält.

Referencer
Juliane Hammer

Juliane Henriette Hammer (3. februar 1861 i København – 14. juni 1895 sammesteds) var en dansk maler.

Hun var datter af fabrikant Viggo Otto Peter Hammer (1828-1919), som var broder til malerne H.J. og William Hammer, og Marie Kirstine født Hansen (1832-1895). Juliane Hammer havde uddannet sig til en lovende landskabsmalerinde, hvis første skridt opmuntredes ved støtte dels fra Den Raben-Levetzauske Fond (1888), dels fra Kunstakademiet (1889 og 1895). Hammer synes ikke at have søgt nogen skole, men uddannede sig på egen hånd. Hun udstillede fra 1888 til sin død på Charlottenborg Forårsudstilling, deltog 1889 i konkursen for den Neuhausenske Præmie, dog uden at vinde den og havde endnu 1895 et landskab på udstillingen; men efter halvottende måneds håbløse sygdom døde hun den 14. juni samme år og nåede dermed ikke at opleve Kvindernes Udstilling sommeren samme år. Hendes værker var dog med på udstillingen. I sin kunst vendte Hammer især tilbage til hedelandskabet.

Juliane Hammer var derudover også repræsenteret på Nordisk Kunstudstilling i København 1888; Raadhusudstillingen i København 1901 og Kvindelige Kunstneres retrospektive Udstilling i samme by 1920. 

Hun døde ugift og er begravet på Vestre Kirkegård.

Værker 
 Hedelandskab (1885, Fyns Kunstmuseum)
 Ude på heden, vest for Herning (udstillet 1888)
 Eng og mose (udstillet 1889)
 Fra Finland, tidlig på våren (udstillet 1893)
 Sjællandsk landskab med modnende korn (udstillet 1895)

Kilder 
 

Malere fra Danmark
Personer fra København
Danskere i 1800-tallet
Landskabsmalere
LasseMajas detektivbyrå (tv-serie)

LasseMajas detektivbyrå er en svensk TV-serie der blev sendt som Julkalendern i Sveriges Television 1.–24. december 2006. TV-serien er baseret på bogserien LasseMajas detektivbyrå af Martin Widmark og Helena Willis. Den blev indspillet i Sveriges Televisions studioer i foråret 2006.

Fodnoter

Eksterne henvisninger 
 

Tv-serier fra Sverige
Greatest Remix Hits 3

Greatest Remix Hits 3 er et remixalbum af den australske sangerinde Kylie Minogue. Det blev udgivet af Mushroom Records den 21. august 1998 kun i Australien. Albummet indeholer utilgængelige remixer af sange fra Minogues studiealbums fra 1987 til 1992.

Sporliste 
CD 1
 "Better the Devil You Know" (Movers and Shakers Mix) – 7:45
 "The Loco-Motion" (Chugga-Motion Mix) – 7:41
 "Glad to Be Alive" (7" Mix) – 3:41
 "The Loco-Motion" (12" Master) – 9:13
 "Hand on Your Heart" (The Heartache Mix) – 5:22
 "Step Back in Time" (Harding/Curnow Remix) – 6:46
 "What Do I Have to Do" (Extended LP Mix) – 8:08
 "Word Is Out" (Dub 1) – 3:54
 "No World Without You" (Original 7" Mix) – 2:54
 "Do You Dare?" (Italia 12" Mix) – 5:21

CD 2
 "Especially for You" (Original 12" Mix) – 4:59
 "Wouldn't Change a Thing" (Yo Yo's 12" Mix) – 6:38
 "Never Too Late" (Oz Tour Mix) – 5:05
 "Better the Devil You Know" (Dave Ford Remix) – 5:49
 "Step Back in Time" (Original 12" Mix) – 8:08
 "One Boy Girl" (12" Mix) – 4:56
 "Word Is Out" (Summer Breeze 12" Mix) – 7:43
 "Live and Learn" (Original 12" Mix) – 5:56
 "Right Here, Right Now" (Tony King 12" Mix) – 7:56
 "Finer Feelings" (Brothers in Rhythm Dub) – 4:10
 "Celebration" (Original 7" Mix) – 4:32

Eksterne henvisninger 
Greatest Remix Hits 3 på Allmusic

Kylie Minogue-album
Album fra 1998
Maria Langhammer

Maria Christina ("Ia") Langhammer (født 13. august 1962 i Stockholm) er en svensk skuespiller og sangerinde.

Langhammer studerede ved Teaterhögskolan i Stockholm til 1989. I 1998 fik hun en Guldbagge for sin rolle som Berit i filmen Hela härligheten.

Udvalgt filmografi 
 2009 - Flickan
 2009 - Wallander – Hämnden
 2009 - De halvt dolda (TV)
 2008 - Allt flyter
 2008 - Häxdansen (TV)
 2007 - Beck – Det tysta skriket
 2006 - LasseMajas detektivbyrå (tv-serie)
 2003 - Tur & retur
 2001 - Jordgubbar med riktig mjölk
 2000 - Livet är en schlager
 2000 - Låt stå! (TV)
 1999 - Hälsoresan – En smal film av stor vikt
 1999 - En liten julsaga
 1993 - Härifrån till Kim

Eksterne henvisninger 
 

Skuespillere fra Sverige
Sangere fra Sverige
Personer fra Stockholm
Wallis Grahn

Wallis Grahn (født 13. februar 1945 i Stockholm, død 18. januar 2018) var en svensk skuespiller.

Udvalgt filmografi 
 1981 – Babels hus (TV)
 1981 – Den enfaldige mördaren
 1984 – Slagskämpen
 1986 – Morrhår och ärtor
 1992–93 – Rederiet (TV)
 1993 – Roseanna
 1995 – Torntuppen (TV)
 1996 – Att stjäla en tjuv
 2002 – Den 5:e kvinnan
 2003 – Mannen som log
 2005 – Wallander – Innan frosten
 2006 – LasseMajas detektivbyrå (TV ("Julkalendern"))
 2009 – Andra avenyn (TV)
 2009 – Wallander – Skulden

Referencer

Eksterne lenker 
 

Personer fra Stockholm
Skuespillere fra Sverige
Jacob Ericksson

Jacob Abel Joachim Ericksson (født 7. januar 1967 i Sala, Sverige) er en svensk skuespiller. Han studerede ved Teaterhögskolan i Göteborg.

Udvalgt filmografi 
1994 – Rena Rama Rolf (TV)
1995 – En på miljonen
1997 – Glappet (TV)
1997 – Pappas flicka (TV)
1999 – Tsatsiki, morsan och polisen
2000 – Det okända
2000 – Det blir aldrig som man tänkt sig
2001 – Sprängaren
2002 – Tusenbröder (TV)
2004 – Allt och lite till (TV)
2005 – Coachen (TV)
2006 – Tusenbröder – Återkomsten
2006 – LasseMajas detektivbyrå (TV)
2007 – Höök (TV)
2008 – Vi hade i alla fall tur med vädret – igen
2009 – De halvt dolda
2009 – Män som hatar kvinnor – Christer Malm
2009 – Wallander – Tjuven
2009 – Flickan som lekte med elden – Christer Malm
2009 – Luftslottet som sprängdes – Christer Malm
2010 – Tusen gånger starkare
2010 – Våra vänners liv (TV)

Eksterne henvisninger 

 

Skuespillere fra Sverige
Charlott Strandberg

Charlott Maria Strandberg (født 20. september 1962 i Täby) er en svensk revysanger og skuespiller. Hun er barnebarn af Olle Strandberg og halvsøster til Evabritt Strandberg.

Udvalgt filmografi
2009 - Virus i bataljonen
2006 - LasseMajas detektivbyrå (tv-serie)
1996 - Älskade Lotten (TV)
1994 & 1996 - Svensson, Svensson (TV)
1994 - Bert (tv-serie)
1989 - Hajen som visste för mycket

Kilder og henvisninger

Eksterne henvisninger 
 

Skuespillere fra Sverige
Sangere fra Sverige